Budući da su u tijeku radovi na rekonstrukciji ulica Ivana Kukuljevića i braće Radić u Sračincu i činjenice da u navedenoj ulici ne postoji cijevna infrastruktura kojom bi se u budućnosti osigurala optička veza za žitelje navedenih ulica, pristupilo se izgradnji elektroničke komunikacijske infrastrukture.

Projektiranu trasu cijevne infrastrukture ukupne duljine 1604 m pozicionirati uz regulacijsku liniju privatnih parcela.

Izvoditelj radova na polaganju kabelske kanalizacije u zoni zahvata je dužan radi sprečavanja oštećenja ostalih postojećih instalacija te preciznijeg određivanja trase prije početka radova predvidjeti i izvršiti kontrolne iskope na barem svakih 50 m trase gdje je to potrebno.

Projektirana dubina rova je 800 mm u pri čemu je u obzir uzeta debljina podloge od pijeska ili betona, broj cijevi i smještaj telekomunikacijske kanalizacije.

Podloga za PEHD cijevi postavlja se nakon izvršenog iskopa rova na isplanirano i očišćeno dno rova. Podloga se sastoji od sloja pijeska granulacije 0-4mm debljine 10 cm.

Na nabijenu i isplaniranu podlogu postavlja se red cijevi. Prije polaganja cijevi potrebno je pregledati podlogu koja ne smije sadržavati oštre predmete ili kamenje koji bi mogli oštetiti cijevi. Prije polaganja cijevi potrebno je pregledati je li su rubovi cijevi i spojnice oštećeni ili nepravilno obrađeni. Ugrađivati samo potpuno ispravne cijevi i spojnice.

Nakon polaganja i spajanja cijevi, izvodi se zatrpavanje cijevi pijeskom.

Zatrpavanje rova mora se izvoditi slojevito s nabijanjem u slojevima. Iznad cijevi polaže se minimalno 10 cm pijeska. Uz cijelu polaže se upozorna PVC traka žute boje na visini 30 do 40 cm od gornje kote PEHD cijevi s natpisom „POZOR TK KABEL“.

Poslije ovog rada vrši se daljnje zatrpavanje rova do ravnine postojeće površine. Ako je rov u kolniku, zatrpavanje se vrši batudom ili šljunkom umjesto zemlje.

Kapacitet cijevne infrastrukture glavne trase sastoji se od kombinacije cijevi 2xPEHD Ø50. Uz cijev PEHD Ø50 polažu se korisničke cijevi PEHD Ø25 sukladno nacrtu.

Kod prijelaza ceste postaviti zaštitnu kolonu u cijeloj širini cestovnog zemljišta.

Prema Pravilniku o načinu i uvjetima određivanja zone elektroničke komunikacijske infrastrukture i povezane opreme, zaštitne zone i radijskog koridora te obveze investitora

radova ili građevine (NN 75/13) definirane su minimalne udaljenosti između trasa telekomunikacijskih kabela i ostalih objekata koje moraju biti poštivane prilikom projektiranja, a naročito prilikom izgradnje i to:

1. Paralelno vođenje

|  |  |  |
| --- | --- | --- |
| R. br. | VRSTA OBJEKTA | Udaljenost (m) |
| 1. | Udaljenost od donjeg ruba nasipa (pruga, cesta i dr.) | 5 |
| 2. | Udaljenost od uporišta nadzemnih kontaktnih vodova | 1 |
| 3. | Udaljenost od uporišta elektroenergetskih vodova do 1kV | 1 |
| 4. | Udaljenost od uporišta nadzemnih telekomunikacijskih kabela | 1 |
| 5. | Udaljenost od cjevovoda gradske kanalizacije, slivnika i toplovoda | 1 |
| 6. | Udaljenost od vodovodnih cijevi promjera do 200 mm | 1 |
| 7. | Udaljenost od vodovodnih cijevi promjera većeg od 200 mm | 2 |
| 8. | Udaljenost od plinovoda i toplovoda s tlakom do 0,3 MPa | 1 |
| 9. | Udaljenost od plinovoda s tlakom od 0,3 do 10 MPa | 2 |
| 10. | Udaljenost od plinovoda s tlakom većim od 10 Mpa izvan gradskih naselja | 5 |
| 11. | Udaljenost od instalacija i spremnika sa zapaljivim ili eksplozivnim gorivom | 10 |
| 12. | Udaljenost od tračnica tramvajske pruge | 1 |
| 13. | Udaljenost od regulacijske crte zgrada u naseljima | 0,6 |
| 14. | Udaljenost od temelja zgrada izvan naselja | 2 |
| 15. | Udaljenost od živih ograda | 2 |
| 16. | Udaljenost od energetskog kabela do 10 kV napona | 0,5 |
| 17. | Udaljenost od energetskog kabela od 10 do 35 kV napona | 1 |
| 18. | Udaljenost od energetskog kabela napona većeg od 35 kV | 2 |
| 19. | Udaljenost od stabala drveća | 2 |

1. Križanja

|  |  |  |
| --- | --- | --- |
| R. br. | VRSTA PODZEMNOG OBJEKTA | Udaljenost (m) |
| 1. | Okomita udaljenost od elektroenergetskog kabela nazivnog napona do 1kV | 0,3 |
| 2. | Okomita udaljenost od elektroenergetskog kabela nazivnog napona između 1kV i 35kV  | 0,5 |
| 3. | Okomita udaljenost od vodovodnih cijevi (glavni cjevovod)  | 0,5 |
| 4. | Okomita udaljenost od vodovodnih cijevi (kućni priljučci)  | 0,3 |
| 5. | Okomita udaljenost od kanalizacijskih cijevi (magistralni kanalizacijski cjevovod profila 0,6m) | 1,5 |
| 6. | Okomita udaljenost od kanalizacijskih cijevi (manje kanalizacijske cijevi i kućni priključci) | 0,5 |
| 7. | Okomita udaljenost od plinovodnih cijevi | 0,5 |
| 8. | Okomita udaljenost od plinovodnih cijevi (kućni priključci) | 0,3 |
| 9. | Okomita udaljenost od toplovodnih cijevi | 0,5 |

U slučaju da se ne mogu ispuniti svi propisani razmaci potrebno izvršiti dogovor o minimalnom razmaku između instalacija upisom u građevinski dnevnik sa skicom položaja instalacija sa supotpisom svih zainteresiranih vlasnika komunalne infrastrukture.